J e g y z ő k ö n y v

**Készült:** a Bezenye Községi Önkormányzat Képviselő-testületének 2023. június 12. napján 14:00 órakor a bezenyei önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 14:01 órakor megnyitja. Megállapítja, hogy az ülés határozatképes, mivel a 7 megválasztott képviselőből 4 képviselő jelen van. Sándor Vincéné és Nusser Györgyné képviselők egyéb elfoglaltság miatt nem tudnak részt venni a képviselő-testületi ülésen, Szakos Géza képviselő nem jelezte távollétének okát. Az ülés jegyzőkönyvének hitelesítésére Antonovich Gáspár és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

A polgármester elmondja, hogy a meghívó tartalmazza a napirendi pontot, megkérdezi, hogy észrevételt kíván-e tenni valaki.

Mivel észrevétel nem érkezett, a polgármester szavazásra bocsátja a meghívó szerinti napirendi javaslat elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**104/2023. (VI. 12.) határozat**

Bezenye Községi Önkormányzat Képviselő-testülete a 2023. június 12. napi rendkívüli ülésén az alábbi napirendi pontot tárgyalja:

1. Szervezeti és Működési Szabályzat módosítása

Felelős: Márkus Erika polgármester

Határidő: azonnal

1. **napirendi pont**

Szervezeti és Működési szabályzat módosítása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy technikai okokból szükséges az SzMSz COFOG mellékletét módosítani.

Wiegerné Mészáros Erika aljegyző hozzáfűzi, hogy a Magyar Államkincstár küldött hiánypótlási felhívást, melynek határideje 2023. június 14. napja, ezért volt szükséges rendkívüli testületi ülést összehívni. Az államkincstár az utolsó törzskönyvi módosítást követően áttekintette a kormányzati funkciókódokat, és észrevételezte, hogy szerepelnek benne olyan kódok, melyek csak a könyvelésben használható technikai kódok. Ezeket ki kell venni a rendeletből, ugyanis abban, és a törzskönyvi nyilvántartásban sem szerepelhetnek.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**12/2023. (VI. 13.) önkormányzati rendelet**

Bezenye Községi Önkormányzat Képviselő-testülete a Szervezeti és Működési Szabályzatról szóló 7/2019. (XII. 2.) rendelet módosításáról szóló rendeletét a melléklet szerinti tartalommal megalkotja.

Mivel kérdés, észrevétel nem érkezett, a polgármester megköszöni a részvételt és az ülést 14:06 perckor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Antonovich Gáspár Kammerhofer Lívia**

 jegyzőkönyv hitelesítő jegyzőkönyv hitelesítő